Document ID: 32001D0096

32001D0096
L 035/52
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 18 януари 2001 година
за изменение за втори път на Решение 93/455/ЕИО относно одобряване на някои планове за действие в непредвидени ситуации свързани с борбата срещу болестта шап
(нотифицирано под номер С(2001) 120)
(текст от значение за ЕИП)
(2001/96/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 90/423/ЕИО на Съвета (1) от 26 юни 1990 г. за изменение на Директива 85/511/ЕИО относно въвеждане на мерки на Общността за борба с болестта шап, Директива 64/432/ЕИО относно проблеми, свързани със здравето на животните, които засягат търговията в Общността с говеда и свине и Директива 72/462/ЕИО относно санитарните и ветеринарно-медицинските проблеми при внос на животни от рода на едрия рогат добитък и свине, както и на прясно месо или месни продукти от трети страни, и по-специално член 5, параграф 4 от нея,
като има предвид че:
(1)
С Решение 91/42/ЕИО на Комисията (2) са установени критериите, които следва да бъдат приложени при разработването на планове за действие в непредвидени ситуации за борба с болестта шап.
(2)
С Решение 93/455/ЕИО на Комисията (3), последно изменено с Решение 95/194/ЕО (4), Комисията одобри някои планове за действие в непредвидени ситуации за борба с болестта шап.
(3)
В резултат на проведени от Комисията мисии за инспекция на националните планове за действие в непредвидени ситуации за борба с болестта шап, съответно в Австрия, Финландия и Швеция, бе установено, че тези планове позволяват да бъдат достигнати желаните цели и да бъдат изпълнени критериите, установени в Решение 91/42/ЕИО.
(4)
Следователно изглежда уместно да бъдат одобрени тези планове посредством изменение на Решение 93/455/ЕИО.
(5)
Мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Решение 93/455/ЕИО се изменя, както следва:
Думите „Австрия“„Финландия“ и „Швеция“ се добавят към списъка с държавите-членки в приложението.
Член 2
Адресати на настоящото решение са държавите-членки.
Съставено в Брюксел на 18 януари 2001 година.

Labels: 0
3
15
6